3. ΒΑΣΙΛΙΚΟΝ ΔΙΑΤΑΓΜΑ της 30/31 Αυγ. 1936 Περί κυρώσεως της από 29 Αυγ. 1936 Συμβάσεως μεταξύ του Δημοσίου και της Εταιρείας Διαχειρίσεως Υπεγγύων Προσόδων.  (Κυρούται η ως άνω σύμβασις δια της οποίας η Ε.Δ.Υ.Π. αναλαμβάνει από 1 Σεπτ. 1936 μέχρι 31 Δεκ. 1951 την διαχείρισιν των υπεγγύων εισπράξεων των καθορισθεισών υπό του Νόμ. ΒΦΙΘ' "περί Διεθνούς Ελέγχου", του Νόμ. 111 του 1913, του Β.Δ. της 17ης Μαρτ. 1914 "περί κυρώσεως της από 20/2 Φεβρ. 1914 συμβάσεως περί Δανείου 500 εκατομμυρίων φρ. χρ." και του Νόμ. 3300 του 1925, των υπεγγύων Μονοπωλίων του Κράτους ήτοι, του άλατος, του πετρελαίου, των παιγνιοχάρτων, των πυρείων, του σιγαροχάρτου και της Ναξίας σμύριδος, ως και την είσπραξιν των επίσης υπεγγύων προσόδων, ήτοι του φόρου επί του καπνού, των τελών του πωλουμένου σφραγιστού χάρτου, του κινητού επισήματος, του φόρου καταναλώσεως οινοπνεύματος και των εν τοις προμνησθείσι Νόμοις οριζομένων τελωνειακών εισπράξεων εξ εισαγωγικών τελών. Εν συνεχεία δια 48 άρθρων καθορίζονται αι λεπτομέρειαι διαχειρίσεως των ανωτέρω προσόδων). Η σύμβασις αύτη ετροποποιήθη δια νεωτέρων ομοίων, κυρωθεισών δια των: α)Β.Δ. 2/7 Νοεμ. 1936 περί κυρώσεως της από 30 Οκτ. 1936 συμβάσεως, β)Β.Δ. 8/13 Αυγ. 1937 περί κυρώσεως της από 3 Αυγ. 1937 συμβάσεως, γ)Β.Δ. 18/28 Απρ. 1938 περί κυρώσεως της από 7 Απρ. 1938 συμβάσεως, δι' ης παρατείνεται και η ισχύς της συμβάσεως της 29 Αυγ. 1936 μέχρι της 31 Δεκ. 1957, δ)Β.Δ. 29 Σεπτ./ 14 Οκτ. 1937 περί κυρώσεως της από 24 Αυγ. 1937 συμβάσεως, ε)Β.Δ. 30 Ιαν. 1939 περί κυρώσεως της από 23 Δεκ. 1938 συμβάσεως, ς)Β.Δ. 26 Ιουν. 1939 περί κυρώσεως της από 22 Ιουν. 1939 συμβάσεως, ζ)Β.Δ. 2/2 Ιαν. 1941 περί κυρώσεως της από 14 Δεκ. 1940 συμβάσεως, η)Κ.Δ. 30 Οκτ. / 17 Νοεμ.1941 περι κυρώσεως της από 29 Οκτ. 1941 συμβάσεως, θ)Β.Δ. 31 Δεκ. 1950 /3 Ιαν. 1951 περί κυρώσεως της από 30 Δεκ. 1950 συμβάσεως. 